Diari Oficial de la Generalitat Valenciana


Sumari del DOGV 9688, del 21-09-2023 (2023/9609)

RESOLUCIÓ de 18 de setembre de 2023, de la Conselleria d'Agricultura, Ramaderia i Pesca, per la qual es dona publicitat del tràmit administratiu de concessió de les ajudes a la millora de la competitivitat i sostenibilitat de les explotacions ramaderes de la Comunitat Valenciana per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9688

Data del DOGV
:   21-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9609


Data del document
:   18-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * ajuda pública

RESOLUCIÓ de 18 de setembre de 2023, de la Conselleria d'Agricultura, Ramaderia i Pesca, per la qual es dona publicitat del tràmit administratiu de concessió de les ajudes a la millora de la competitivitat i sostenibilitat de les explotacions ramaderes de la Comunitat Valenciana per a l'exercici 2023. [2023/9609]  
L'Ordre 10/2023, de 4 de maig de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, estableix les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana (DOGV 9591, 09.05.2023), i el número del registre de la Comissió Europea de l'ajuda és SA.107799.  
Vista la Resolució de 22 de maig de 2023, de la Direcció General d'Agricultura, Ramaderia i Pesca (DOGV 9604, 26.05.23), per la qual es convoquen en segona convocatòria per a l'exercici 2023, les ajudes detallades anteriorment, a càrrec de la dotació pressupostària 82.39.47.3722, línia S3090, capítol 7 del programa 714.80, Agricultura i ramaderia, amb un import de 4.993.612,15 euros.  
Atesos els articles segon, tercer, quart i sisé de l'ordre de bases, on es fixen els beneficiaris, les condicions i les inversions subvencionables i els criteris d'atorgament i ponderació d'aquests. Així mateix, l'article desé de l'ordre de bases estableix que l'import màxim d'ajuda serà el 60 % de l'import dels costos subvencionables, que podrà incrementar-se en un 10 % en els casos següents: inversions per joves ramaders o inversions vinculades a un o més dels objectius específics relacionats amb el medi ambient i el clima o al benestar dels animals, sempre que totes les inversions incloses en la sol·licitud per a la mateixa explotació pertanguen a inversions subvencionables del grup B. Millora del benestar dels animals i seguretat de l'explotació i/o del grup E. Reducció d'impacte ambiental i de l'emissió de gasos amb efecte d'hivernacle i mitigació i adaptació al canvi climàtic.  
  
Una vegada instruïts els procediments de concessió de subvencions en les respectives direccions territorials, tal com disposa l'article huité de l'ordre esmentada, i vistos els informes d'avaluació emesos per les direccions territorials i revisat aquest procediment.  
Vist l'apartat segon de la Resolució de 22 de maig de 2023, de convocatòria, i d'acord amb la Llei 9/2022, de 30 de desembre, de pressupostos de la Generalitat per a l'exercici de 2023, l'import global màxim fixat per a la resolució d'expedients de la convocatòria de 2023 és de 4.993.612,15 € i a la vista dels imports sol·licitats pels interessats i una vegada ordenades les sol·licituds segons els criteris d'atorgament i ponderació d'aquests establits en l'article 6 de l'ordre de bases i la limitació del pressupost, així com la intensitat i quantia de les ajudes de l'article 10 de l'ordre de bases, s'adjunta:  
- Annex 1. Llista total d'expedients de sol·licitud d'ajuda, ordenats per província i el número ascendent d'expedient, comença amb el núm. d'expedient 2023/MBL/VST/0001 del titular Álvaro Rochina Serrano i acaba amb el número d'expedient 2023/MBL/AST/0009 del titular Ganados Balnquet, SL, en què s'enumeren els 270 expedients presentats a l'empara d'aquesta ordre. Dels 270 expedients rebuts, 242 compleixen els requisits exigits per l'ordre de bases, 18 expedients no compleixen els requisits exigits i 10 titulars han desistit de la seua sol·licitud d'ajuda.  
- Annex 2. Llista baremada d'expedients, que comença amb el número d'expedient 2023/MBL/CST/0015 del titular i acaba amb el número d'expedient 2023/MBL/VST/0055, en què s'enumeren els 242 expedients que compleixen els requisits exigits per l'ordre de bases, ordenats per la puntuació obtinguda, inversió acceptada i import d'ajuda concedida.  
Vista la proposta de l'òrgan col·legiat de data 11 de setembre de 2023 i després de revisat aquest procediment, resolc:  
  
Primer  
Concedir l'ajuda als 237 titulars que compleixen els requisits exigits per l'ordre i disposen de la puntuació mínima per al repartiment de fons, enumerats en l'annex 3. Llista d'expedients aprovats, ordenats per la puntuació obtinguda, comença amb el número d'expedient 2023/MBL/CST/0015 del titular Josep Mará Caballer Escuder i acaba el número d'expedient 2023/MBL/VST/0034 del titular Avícola Benisano, SL, en què figura per a cada beneficiari, l'import sol·licitat i la quantia de l'ajuda concedida per un import total de 4.993.083,12 euros. En l'annex 3.bis es troba detallat l'import de subvenció a aplicar per a cadascun de membres quan el beneficiari siga una entitat sense personalitat jurídica.  
  
Segon  
Denegar l'ajuda als 23 titulars que no compleixen els requisits o no disposen de la puntuació suficient per a entrar en el repartiment de fons, ordenats ascendentment per expedient, i enumerats en l'annex 4. Llista d'expedients denegats, en què s'indica el motiu de la denegació per a cadascun d'aquests, que comença amb el número d'expedient 2023/MBL/VST/0009 del titular SAT núm. 449 CV Porcival i acaba amb el número d'expedient 2023/MBL/VST/0055 del titular Maria Isabel Morell Pérez.  
  
  
Tercer  
Considerar que desisteixen els 10 expedients enumerats en l'annex 5. Llista d'expedients que desisteixen, comença amb el número d'expedient 2023/MBL/VST/0091 del titular Joaquin Serrano Javayolas i acaba amb el número d'expedient 2023/MBL/CST/0066 del titular Javier Sanz Corbaton.  
  
Quart  
La publicació d'aquesta resolució de concessió en el Diari Oficial de la Generalitat Valenciana substitueix les notificacions individuals, i té els mateixos efectes d'acord amb el que s'estableix en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Cinqué  
Les inversions o despeses aprovades s'hauran de realitzar i justificar davant l'administració fins al dia 20 d'octubre de l'exercici 2023, mitjançant la comunicació de la finalització de la inversió, que haurà d'incloure la descripció de les inversions realitzades objecte de l'ajuda i el seu cost, amb el desglossament de les despeses en què s'ha incorregut, i adjuntar les factures de tercers, així com els justificants bancaris de pagament. No obstant això, es preveu una pròrroga d'un mes dels terminis de realització i justificació, quan el projecte o l'activitat subvencionats no puga realitzar-se o justificar-se en el termini establit, per causes justificades degudament, degudes a la falta de l'acreditació per l'administració competent dels supòsits establits en la normativa urbanística i mediambiental, per a la presentació de l'instrument d'intervenció administrativa ambiental i/o llicència d'obres.  
La present resolució posa fi a la via administrativa i contra aquesta es podrà interposar un recurs de reposició davant del conseller d'Agricultura, Ramaderia i Pesca, en el termini d'un mes comptador des de l'endemà de la notificació o publicació d'aquesta de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o bé mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació d'aquesta, de conformitat amb el que s'estableix en l'article 46.1 de la Llei 29/1998, de 13 de juliol, Llei reguladora de la jurisdicció contenciosa administrativa, publicada en el BOE núm. 167, de 14 de juliol de 1998.  
  
València, 18 de setembre de 2023.- El conseller d'Agricultura, Ramaderia i Pesca, p. d. (Ordre 10/2023; DOGV núm. 9591, de 09.05.2023), la directora general de Producció Agrícola i Ramaderia: Leticia Sanchiz Becquet.